See aasta on mulle ja Annikale olnud päris pöörane. BabyCoolile on olnud esimene täispikk tootmisaasta ja vanuse poolest nüüd kohutav kahene. See tähendab pidevat andmist, katsetamist, eksimist, aga ka killukesi õnnestumisi ja rõõmuhetki. BabyCool on võitnud auhindu ja mis kõige rohkem indu annab – emmede positiivne tagasiside ja tänusõnad on see, mis paneb edasi rügama.
#000000
Kasvuvaludeks olid sel aastal suvel soetatud uued seadmed ja valusid aitasid leevendada uued inimesed, kes ühinesid meie BabyCooli meeskonnaga. Kelle elu tundub liiga lihtne, siis soovitame Annikaga soojalt katsetada väikeettevõtlust ja eriti toiduainetööstust – garanteerime, et igav ei hakka ja väljakutseid jagub igasse päeva.
#000001
Annika kolm last Bruno, Robi ja Fredi on juba suuremad – 3a, 6a ja 11a ning beebitoidueast välja kasvanud aga tehasepraake söövad ka nemad – smuutide sees. Sel aastal on Annika lapsed olnud varasemate aastatega võrreldes tervemad. Annika usub, et siin on määrav tervislikum toit ja Annika parem ligipääsetavus mahedale ning Eestimaisele toorainele. Annika suurimad tänud lähevad tema kolmele pojale ja elukaaslasele Meelisele.
#000004
Uuel aastal läheb minu, Kaia põhifookus endiselt muidugi perele, aga ka BabyCooliga on palju põnevaid plaane ja eesmärke, igatahes igav ei hakka! Nii et unistagem ja seadkem eesmärke – need täituvad! Annika jätkab tehase rõõmude ja muredega :)!
#000005